સરકારી કંપનીઓના ટ્રીપલ એ રેટેડ બોન્ડમાં એક્સપોઝર રાખશે આઇપ્રુનો ઇન્ડેક્સ ફંડ
મુંબઇ: આઇસીઆઇસીઆઇ પ્રુડેન્શિયલ મ્યુચ્યુઅલ ફંડ સરકારી માલિકીની કંપનીઓ દ્વારા જારી ટ્રીપલ એ રેટેડ બોન્ડ અને રાજ્ય તથા કેન્દ્ર શાસિત પ્રદેશ દ્વારા જારી સ્ટેટ ડેવલપમેન્ટ લોન્સ (એસડીએલ)ના પોર્ટફોલિયોમાં એક્સઝપોઝર કરવા ધારે છે. આઇપ્રુ પીએસયુ બોન્ડ એસડીએલ ૪૦:૬૦ ઇન્ડેક્સ ફંડ - સપ્ટેમ્બર ૧૦૨૭, એક ઓપન એન્ડેડ ટાર્ગેટ મેચ્યોરિટી ઇન્ડેક્સ ફંડ છે, જે નિફ્ટી પીએસયુ બોન્ડ અને એસડીએલ બોન્ડમાં રોકાણ કરશે.
ઓફરીંગનો હેતું લગભગ ઇન્ડેકસના અંડરલાઇંગ એસેટ જેટલું વળતર ઉપજાવવાનો છે. એનએફઓ માટે લઘુત્તમ રોકાણ આવશ્યકતા રૂ. ૧૦૦૦ની છે, જે ૧૬મીએ ખૂલશે અને ૨૭મીએ બંધ થશે. ઇન્ડેક્સની સમીક્ષા દર ત્રણ મહિને થશે અને ઇન્ડેક્સમાં દરેક ઇશ્યુઅરનું વેઇટેજ ૧૫ ટકા સુધી મર્યાદિત રાખ્યું છે. જે રોકાણકારો ફિક્સ્ડ ઇન્કમ ઇન્વેસ્ટમેન્ટ ઇન્સ્ટ્રુમેન્ટમાં એક્સપોઝર ઇચ્છતા હોય અને ઇન્ડેક્સના મેચ્યોરિટી પિરિયડ સુધીના મધ્યમ ગાળા માટે રોકામ કરવા માગતા હોય તેમને માટે આ સાધન છે. સરકારનું સમર્થ ધરાવતા પીએસયુ અને એસડીએલમાં એક્સપોઝર મળવાનો એક લાભ એ પમ છે કે જો તેમાં ૩૬ મહિનાથી વધુ રોકાણ જાળવવામાં આવે તો ઇન્ડેક્સેશન સાથે ૨૦ ટકાનો ટેક્સ લાગુ થાય છે અને લાગુ થતાં સરચાર્જ તથા સેસ બાકાત થાય છે. મેચ્યોરિટી પિરીયડ ધ્યાનમાં રાખીને મધ્યમ ગાળાના લક્ષ્યાંકો પૂરા કરી શકાય છે.